ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...l...ผู้จัดการสาขาธนาคารเพื่อการเกษตรและสหกรณ์การเกษตร (ธ.ก.ส.) ในต่างจังหวัด กำลังปวดหัวตึ้บๆ เพราะช่วงที่ผ่านมาชาวบ้านถูกขนขึ้นรถกระบะไปชุมนุมที่กรุงเทพฯ ทำให้พนักงาน ธ.ก.ส.ในพื้นที่ไม่สามารถเรียกเก็บหนี้สินที่ค้างอยู่ได้ 
...l...ขณะที่นโยบายแก้หนี้นอกระบบของ กรณ์ จาติกวณิช รมว.คลัง และประกันรายได้เกษตรกรของรัฐบาลกำลังไปได้สวย เพราะชาวบ้านในอีสานพออกพอใจมั่กๆ แต่ก็ไม่ได้หมายความว่าถ้ายุบสภาแล้วจะเลือกประชาธิปัตย์นะคร้าบ...บบ
...l...สิ่งที่น่ากังวลก็คือ ขณะนี้มีชาวบ้านหลายคนนึกว่ารัฐบาลจะมายกหนี้นอกระบบให้ฟรีๆ แต่พอมาเจอว่าจริงๆ เป็นการโอนหนี้เข้าสู่ระบบด้วยดอกเบี้ยถูกลง ชาวบ้านก็ใจแป้วไปนิดหน่อย แต่ยังยิ้มได้เพราะดอกเบี้ยที่คิดต่างกันเยอะ!!!
...l...มาพูดถึงสถานการณ์การเมืองบ้าง เพราะมีการประเมินแล้วว่าคนที่อยู่เบื้องหลังของ ฝ่ายต่อต้านรัฐบาล ซึ่งไม่ต้องบอกว่าสีอะไร อาจใช้แผนคู่ขนาน คือ ลงสู่ใต้ดินทำวินาศกรรม เพื่อบีบให้รัฐล้มเหลวไวๆ 
...l...จากนี้รัฐบาลต้องระวัง “จุดล่อแหลม” ทางเศรษฐกิจให้ดี โดยเฉพาะตลาดหลักทรัพย์ที่ถือเป็น “จุดอ่อนไหว” ที่สุด ต้องระวังเข้มงวดเป็นพิเศษ หลังบรรดาขบวนการทางการเมืองหวังจะให้เศรษฐกิจตกวูบเพื่อโจมตีรัฐบาล แต่กลับปรากฏว่าตลาดหุ้นขึ้นเอาๆ ฝรั่งซื้อมาสองสัปดาห์แล้ว มันเลยบาดใจ๊...บาดใจ